Legal Document

Category: 2064

Text:
5. ΝΟΜΟΣ 5046 της 20/24 Ιουν.1931 (ΦΕΚ Α΄166) Περί τροποποιήσεως και συμπληρώσεως του Νόμ.4823 “περί ανεγέρσεως, επισκευής και συντηρήσεως αρχαιολογικών Μουσείων”. Άρθρ.1.-(Τροποποιείται το άρθρ.1 Νόμ.4823/ 1930, ανωτ. αριθ.4). Άρθρ.2.-(Τροποποιείται η παρ.2 άρθρ.2 του αυτού Νόμ.4823/30). (Ωσαύτως, δι’ ετέρας παραγράφου προστίθεται διάταξις εις το τέλος της παρ.1 του άρθρ.3 του αυτού Νόμου). Άρθρ.3.-(Προστίθεται παρ.12 εις το άρθρ.4 του αυτού ως άνω Νόμου). Άρθρ.4.-(Τροποποιείται το άρθρ.5 του αυτού Νόμου). Άρθρ.5.-(Αναφερόμενον εις την σύνθεσιν του Αρχαιολογικού Συμβουλίου, δεν ισχύει ήδη). Άρθρ.6.-Περιουσίαι αρχαίων εκκλησιών εχουσών ιστορικήν ή καλλιτεχνικήν αξίαν και κειμένων εντός αρχαιολογικών χώρων, αποφάσει του Υπουργού της Παιδείας, μετά γνώμην του Αρχαιολογικού Συμβουλίου διατίθενται προς συντήρησιν, επισκευήν και ευπρεπισμόν εν γένει αυτών και των εν χώρω υπαρχόντων μνημείων και εις την απαλλοτρίωσιν υπαρχουσών τυχόν εν τω χώρω ιδιωτικών κτήσεων, κωλυουσών την ευπρεπή εμφάνισιν ή την έρευναν του χώρου, επιτρεπομένης και της εκποιήσεως οιασδήποτε ακινήτου ιδιοκτησίας των εν λόγω εκκλησιών. Τα της διοικήσεως και διαχειρίσεως των ως άνω περιουσιών προς πραγματοποίησιν του ανωτέρου διαγραφομένου σκοπού και εν γένει τα της εφαρμογής της ανωτέρω διατάξεις θέλουν καθορισθή δια Π.Δ/των, εκδιδομένων προτάσσει των Υπουργών Παιδείας και Οικονομικών. Άρθρ.7.-Αρχειοφύλακες και φύλακες των αρχαιοτήτων συμπληρούντες το εβδομηκοστόν έτος της ηλικίας αυτών απαλλάσσονται της υπηρεσίας. Ήδη για την ηλικία εξόδου ισχύουν οι διατάξεις του άρθρ.263 Π.Δ.611/1977, ΦΕΚ Α΄198 (Τόμ.2Α σελ.316, 713). 31.Λ.α.5 Αρχαιολογική Υπηρεσία 4